Dalilan Da Su Ka Janyo Noman Koko (Cocoa) Ke Ja Da Baya — Leadership Hausa Newspapers
Da ribar a ka samu ta sayar da Koko (Cocoa) a kasuwannin duniya a ka gina gidan Cocoa da ke garin Ibadan mai tsawon hawa 26 kuma shi ne ginin da ya fi kowanne gini tsawo a kasar.
Ribar da a ka samu a sayar da shi an yi ma shi babban farashi a matsayin amfanin gona mai mahimmanci da a ke sarrafa alewa kuma an yi amfani da shi wajen habaka ilimin zamani da kiwon lafiya da samar da cigaba, musamman a karkara da gudanar da sauran ayyuka.
A cewar Pa Olusina Adebiyi, gidan a baya abin tinkaho ne yankin yamma, inda ya yi nuni da tsohuwar yankin yamma wadda a ka sake mata fasali zuwa jihohin da aka ware a shekarar 1967.
Pa Olusina Adebiyi, tsohon ma’aikaci a gidan kuma dan shekara tamanin da biyar a hirar sa da kafar dillancin labarai ta AFP yaci gaba dacewa, “a yanzu idan kaje gidan komai ya lalace.
Aikin noma a shekaru da dama da suka shige shine abinda Nijeriya take tinkaho dashi wajen tattalin arzikin kasar, inda kuma yake samar da ayyukan yi ga sama da alumma saba’in tun kafin a gano mai.
Daya daga cikin fannin da ake ganin ya kai wani matsayi samar da ci gaba shine na ci gaban noman Cocoa, musamman ganin yadda kungiyar ta noman Cocoa ta kasa (CAN) ta tsara shiri na tsawon shekara goma don
Shugaban kungiyar Sayina Riman ya ce, “Mun dauki shawarwari da zasu samarwa da fannin noman Cocoa alkibla akasar nan.”
A cewarsa, “Mu na kuma fatan wadannan shawarwarin za’a wanzar dasu a bisa adalci don amfanin fannin.”
Riman ya yi nuni da cewa, farashin ya ban-banta, inda ya kara da cewa ta hanyar cocoa gwamnati a baya tana samun kusan kashi saba’in na kudin shiga ga gwamnati da kuma samar da kudin shiga kashi chasa’in nakudin shigar kasar waje wanda a baya dasu ne aka yi amfani wajen samar da mai a kasar nan. Ganin yadda mai ya tashi sai farashin cocoa ya sauka a shekarar 1970.
A cewar wasu bayanai da suka fito daga sashen abinci da da aikin noma na majalisar dinkin duniya, sana’ar Cocoa babbar sana’ace da aka yi watsi da ita a nahiyar Afrika, inda sarrafa shi a shekarar 2016 ake samun tan 237,000. Kasar Ibory Coast tana samar da tan miliyan 1.47 inda kasar Ghana kuma take samar da tan miliyan 859,000.
Nijeriya tana yin noman cocoa sau biyu daga watan Afirilu zuwa watan Yuni da kuma wanda ake shukawa daga cikin watan watan Okutoba watan Disamba.
A cewarsa, yayin a wannan shekarar yana da kyau sosai, ruwan damina na farko yana taimakwa yabanya.
Ya na a tube ya na tsinkar cocoan yana sanyawa a cikin buhu kafin ya shanya shi a cikin don fitar dashi a kai kasar waje sayarwa.
Adeboye ya sanar da cewar, manoma suna tabka asara saboda cututtukan da suka aukawa cocoan da kuma karancin iri da ake fama dashi. Bishiyoyin an shuka su ne sama da shekara goma.
Shi ma wani manomin mai suna Sunday Ojo Folorunso, daga makwabtan jihar Ondo, ya koka ne akan farashin na cocoan, inda yace, a yanzu haka ana sayar dashi akan naira 650 zuwa naira 680. Manona a kasa Ibory Coast da Ghana an inganta sana’ar su ta noman.